stanford-oval/wikipedia huggingface dataset:
Savijärv

| Savijärv |
| --- | --- |
Valtiot:  Viro
Maakunnat:  Põlvamaa
Kunnat:  Põlvan kunta
Koordinaatit:  57°55′28″N, 27°03′07″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kariojan valuma-alue
Laskujoki:  Mõrgi kraav
Järvinumero:  VEE2130550
Mittaustietoja
Pinnankorkeus:  84,5 m  mpy. 
Pituus:  0,83 km  
Leveys:  0,15 km  
Rantaviiva:  1,803 km  
Pinta-ala:  9,2 ha  
Saaria:  ei saaria 
 fiSavijärv 
Savijärv (Joosu Savijärv tai Joosu karjäär ) on Virossa Põlvamaalla Põlvan kunnan Joosun kylässä sijaitseva järvi. Järvi on mainittu luonnolliseksi järveksi, mutta vironkielisessä nimessä karjäär viittaa kaivettuun tai louhittuun vesikuoppaan. Tsolgon kylässä kaivettiin savea varsin laajasta kuopasta, joka sai myöhemmin nimen Savijärv, kun vesi täytti kuopan.
Maantietoa

Järvi on 830 metriä pitkä, 150 metriä leveä, ja sen pinta-ala on 9,2 hehtaaria. Se sijaitsee haja-asutun Joosun kylän kaakkoispuolella metsässä, joka jatkuu Turbasoolle asti. Sen koillispuolella on niittymaata. Järvi on utio, vaikka etelärantaa pitkin kulkeekin metsätie. Järven syvyystietoja ei ole käytettävissä.
Luontoarvoja

Järvessä elää ainakin ahven, hauki, karppi ja suutari.
Vesistösuhteita

Savijärv kuuluu Võhandu jõen valuma-alueeseen, jossa järven lasku-uoma Mõrgi kraav on Kariojan sivuhaara. Järvi on ilmoitettu umpijärveksi, mutta siihen on kartoissa piirretty laskuoja. Oja kuuluu Mõrgin kraavin vaumalaueeseen, joka yhtyy Mõrgin kylässä Kariojaan. Karioja puolestaan yhtyy muutaman kilometrin päässä Võhanduun. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Hanna Hemilä

Hanna Hemilä on suomalainen elokuvatuottaja, ohjaaja ja käsikirjoittaja. Hänen merkittävimpiin tuotantoihinsa kuuluvat Muumit Rivieralla (2014), Le Havre  (2011), Paha perhe (2010), Pelikaanimies (2004), sekä Lapin kullan kimallus (1999). Hänen ensiohjauksensa oli kriitikoiden ylistämä, vuonna 2010 ensi-iltansa saanut Paavo, viisi annosta elämää.
Valikoitu filmografia > Elokuvat

Muumit Rivieralla, 2014, tuottaja, apulaisohjaaja, apulaiskäsikirjoittaja (Shanghain elokuvajuhlat, Lontoon elokuvajuhlat
Le Havre, 2011, johtava tuottaja (Cannesin elokuvajuhlat)
Paha perhe, 2010, linjatuottaja (Berliinin elokuvajuhlat)
Susi, 2008, apulaistuottaja (Montrealin elokuvajuhlat)
Pelikaanimies, 2004, tuottaja (Berliinin elokuvajuhlat)
Vaietut salaisuudet, 2004, apulaistuottaja (Kairon elokuvajuhlat - paras naispääosa)
Lapin kullan kimallus, 1999, tuottaja
Valikoitu filmografia > Dokumentit ja tv-sarjat

Tommin supersohva, 2013, tv-sarja, tuottaja
Paavo, viisi annosta elämää; 2010, ohjaaja, tuottaja, käsikirjoittaja
Tove ja Tooti Euroopassa, 2004, tuottaja
Turilas ja Jäärä, 2001, stop motion -animaatio, tuottaja
Kurkistus kulisseihin, 2001, tuottaja
Urpo ja Turpo, jaksot  7-13, 1997, stop motion -animaatio, tuottaja
Urpo ja Turpo, jaksot 1-6, 1996, stop motion -animaatio, tuottaja
Kangaroute, 1996, tuottaja
Haru, yksinäisten saari; 1998, tuottaja
Urpon ja Turpon salaisuus, 1994, tuottaja
Aiheesta muualla

Hanna Hemilä Internet Movie Databasessa. (englanniksi)
Handle Productions Verkkosivuilla
Paavo, viisi annosta elämää - elokuvan kotisivut (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Hanna Hemilä
Käännös suomeksi
Hangasmaanlampi

| Hangasmaanlampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°24′06″N, 24°44′46″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.995.1.010
Mittaustietoja
Pinnankorkeus:  155,2 m  
Rantaviiva:  0,374 km  
Pinta-ala:  0,862 ha  
Saaria:  ei saaria 
 fiHangasmaanlampi 
Hangasmaanlampi  on Lapissa Ylitorniolla Mellajärven kylän lähellä sijaitseva lampi.
Maantietoa

Lammen pinta-ala on 0,9 hehtaaria, se on 150 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 350 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Kuijasjoen valuma-alueella (67.99), jonka Mellajoen latvaosan valuma-alueeseen (67.995) se kuuluu. Lammen vedenpinnan korkeus on 155,2 metriä mpy.
Grigori Jegorov

| Mitalit> Miesten yleisurheilu.Maa:   Neuvostoliitto. Olympialaiset  | Mitalit> Miesten yleisurheilu.Maa:   Neuvostoliitto. Olympialaiset  | Mitalit> Miesten yleisurheilu.Maa:   Neuvostoliitto. Olympialaiset  | Miesten yleisurheilu> Maa:   Neuvostoliitto. |
| --- | --- | --- | --- |
|  Pronssia | Soul 1988 | Seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Budapest 1989 | Seiväshyppy |  |
| EM-kilpailut  | EM-kilpailut  | EM-kilpailut  |  |
|  Hopeaa | Split 1990 | Seiväshyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Haag 1989 | Seiväshyppy |  |
|  Hopeaa | Glasgow 1990 | Seiväshyppy |  |
Maa:   Kazakstan
| MM-kilpailut  | MM-kilpailut  | MM-kilpailut  |  |
|  Hopeaa | Stuttgart 1993 | Seiväshyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Toronto 1993 | Seiväshyppy |  |
| Aasian kisat  | Aasian kisat  | Aasian kisat  |  |
|  Kultaa | Busan 2002 | Seiväshyppy |  |
|  Hopeaa | Hiroshima 1994 | Seiväshyppy |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Manila 1993 | Seiväshyppy |  |
|  Kultaa | Manila 2003 | Seiväshyppy |  |
|  Pronssia | Colombo 2002 | Seiväshyppy |  |
Grigori Aleksandrovitš Jegorov (ven. Григорий Александрович Егоров; s. 12. tammikuuta 1967 Shymkent, Kazahstanin SNT) on kazakstanilainen entinen seiväshyppääjä ja olympiamitalisti. Hän edusti maajoukkuetasolla Neuvostoliittoa sen hajoamiseen saakka ja seuratasolla Dynamo Almatya. Jegorov voitti useita arvokisamitaleita, muun muassa olympiapronssia vuonna 1988 ja hopeaa vuoden 1993 MM-kisoista. Hän osallistui Kazakstanin edustajana olympialaisiin vielä vuonna 2004, mutta ei selviytynyt tuolloin finaaliin.
Ennätykset

Seiväshyppy: 590 cm (1993)
Grigori Javlinski

Grigori Javlinski
Grigori Javlinski tervehtii presidentti Putinia kesällä 2000.
Grigori Aleksandrovitš Javlinski (ven. Григо́рий Алексе́евич Явли́нский, s. 10. huhtikuuta 1952 Lviv, Ukrainan SNT, Neuvostoliitto) on venäläinen poliitikko ja ekonomisti sekä liberaalin Jabloko-puolueen perustaja. Hän on ollut myös kahdesti puolueen presidenttiehdokas.
Nuoruudessaan Javlinski harrasti nyrkkeilyä ja saavutti Ukrainan-mestaruuden raskaassa keskisarjassa. Työläisnuorison iltalukion jälkeen 1969 hän pääsi Plehanovin taloustieteelliseen yliopistoon työtalouden alalle. Hän väitteli taloustieteen tohtoriksi. Javlinski hallitsee venäjää, ukrainaa ja englantia, ja on vakaumukseltaan ortodoksikristitty. Hän on naimisissa ja kahden pojan isä.
Javlinski kuului Neuvostoliiton kommunistiseen puolueeseen 1985–1991. Hän oli myös Neuvostoliiton ministerineuvoston jäsenenä. Neuvostoliiton hajotessa Javlinski ehdotti 500 päivän talousohjelmaa markkinatalouteen siirtymiseksi. Hän toimi perustamansa Jabloko-puolueen puheenjohtajana 1993–2008. Hän osallistui presidentinvaaleihin 1996, joissa hän sai yli 5,5 miljoonaa ääntä prosenttiosuudella 7,34 ja sijoittui neljänneksi Boris Jeltsinin, Gennadi Zjuganovin ja Aleksandr Lebedin jälkeen voittaen kuitenkin Vladimir Žirinovskin. Vuoden 2000 vaaleissa hänen äänisaaliinsa oli yli 4,3 miljoonaa, prosenttiosuus 5,80, ja hänen edellään olivat jo ensimmäisellä kierroksella valittu Vladimir Putin sekä Zjuganov.
Javlinskin poliittinen ura on hiipunut puolueen jäätyä alle äänikynnyksen duuman vaaleissa 2007. Hän pyrki palaamaan politiikkaan vuoden 2012 presidentinvaaleissa,  mutta ehdokkuus kariutui kannattajakorttiepäselvyyksiin.
Aiheesta muualla

Kuvia tai muita tiedostoja aiheesta Grigori Javlinski Wikimedia Commonsissa
Heidi Blake

Heidi Blake (s. 1986) on brittiläinen tutkiva journalisti.
Blake sai humanististen tieteiden kandidaatin oppiarvon kunniamaininnoin englannin kielessä ja politiikan tutkimuksessa Yorkin yliopistosta. Hän on työskennellyt BuzzFeedissä, The Sunday Timesissa ja The Daily Telegraphissa. Hän on saanut monia palkintoja työstään toimittajana. Vuonna 2018 Blaken tutkivan journalismin ryhmä sai Pulitzer-ehdokkuuden Venäjän salamurhaohjelmaa käsitelleestä artikkelista. Vuonna 2020 julkaistiin suomeksi hänen aihetta koskeva kirjansa Tappolista (2020). Lisäksi Blake on muun muassa tutkinut korruptiota Fifassa ja vuoden 2022 jalkapallon maailmanmestaruuskilpailujen taustalla.
Heathrow’n terminaalien 2 ja 3 metroasema

Heathrow’n terminaalien 2 ja 3 metroasema (engl. Heathrow Terminals 2 & 3, aikaisemmin Heathrow Terminals 1, 2 & 3)  on asema Lontoon metron Piccadilly-linjalla Heathrow’n lentoasemalla. Asema avattiin 16. joulukuuta 1977 nimellä Heathrow Central osana Piccadillyn jatketta Hounslow Westistä. Edeltävä Hatton Cross oli toiminut ennen avajaisia kaksi vuotta linjan pääteasemana.
Aseman nimi muutettiin Heathrow Centralista nykyiseen muotoonsa neljännen terminaalin rakentamisen sekä sen mukanaan tuoman metroaseman myötä huhtikuussa 1986. Samalla pääteasema muuttui läpiajettavaksi molempien asemien kautta kiertävän yksisuuntaisen silmukkaradan ansiosta.
Viidennen terminaalin asemalle vievän tunnelin rakentamisen vuoksi silmukka suljettiin, jolloin terminaalien 1, 2 ja 3 asemasta tuli jälleen linjan pääteasema. Tämä kesti tammikuusta 2005 seuraavan vuoden syyskuuhun. Viidennen terminaalin avauduttua maaliskuussa 2008 joka toinen keskustasta tuleva juna on kulkenut uudelle terminaalille ja loput entistä reittiä terminaalin 4 kautta.
Aseman nimi muutettiin uuteen muotoonsa tammikuussa 2016, kun terminaali 1 suljettiin.
Asemalta voi kulkea ilmaiseksi terminaali 5:een ja Hatton Crossin kautta terminaali 4:ään.
Asemalaituri.
Aseman sisäänkäynti linja-autoaseman vieressä.
Aiheesta muualla

Kuvia tai muita tiedostoja aiheesta Heathrow’n terminaalien 2 ja 3 metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Heathrow’n terminaali 4:n metroasema ▷ Cockfostersin metroasema (en) |  |  Piccadilly Line |  | Hatton Crossin metroasema ▷ Cockfostersin metroasema (en) |
| Heathrow’n terminaali 5:n metroasema (en) (päätepiste) |  |  Piccadilly Line |  |  |
muokkaa wikidataa
Samson (yhtye)

| Samson> Tiedot |
| --- | --- |
Toiminnassa:  1976–2002
Tyylilaji:  heavy metal, NWOBHM
Kotipaikka:  Englanti
Laulukieli:  englanti
Jäsenet:  Nicky Moore, laulu (1981–1984, 2000–2002)  Paul Samson, kitara, laulu (1977–2002)  Chris Aylmer, basso (1977–1979, 1979–1985, 1993–2002)  Thunderstick, rummut (1979–1980, 2000–2002) 
Infobox OKNimi-testi OK: 
Samson oli brittiläinen heavy metal -yhtye, joka edustaa Britanniassa 1970-luvulla syntynyttä NWOBHM-tyyliä. 1980-luvun alussa laulaja Bruce Bruce (tunnetaan paremmin oikealla nimellään Bruce Dickinson) erosi yhtyeestä voidakseen liittyä Iron Maideniin. Yhtyeen rumpali erosi samoihin aikoihin. Samson ei saavuttanut aikanaan suurta suosiota. Yhtyeen perustanut kitaristi Paul Samson kuoli syöpään 9. elokuuta 2002 .
Historia

Samsonin perusti vuonna 1977 kitaristi Paul Samson, basisti John McCoy ja rumpali Roger Hunt. Myöhemmin McCoy jättäytyi tuottajaksi ja basistiksi tuli Chris Aylmer. Myös rumpali vaihtui Clive Burriin, joka taas erosi bändistä vuonna 1979 liittyäkseen Iron Maideniin. Hänen tilalleen tuli aiemmin Iron Maidenissa soittanut Barry Graham. Hänet tultiin myöhemmin tuntemaan tiukkaan leopardiasuun ja miekkailijanmaskiin pukeutuneena Thunderstickinä.
Huhtikuussa 1979 Samsonin ensimmäinen levy, Survivors, ilmestyi. Levyn julkaisua seuranneella keikalla Bristol Granaryssa yhtye tutustui Bruce Dickinsoniin. Heinäkuussa 1979 Dickinson liittyi Samsoniin ja teki näiden kanssa kaksi levyä (Head on ja Shock Tactics).
Ollessaan keikalla 1981 Readingissa Samson alkoi tulla tiensä päähän Dickinsonin liityttyä samaisella keikalla itsensä läpilyöneeseen Iron Maideniin.
Jäsenet

| 0 | 1 | 2 |
| --- | --- | --- |
|  Laulajat Paul Samson – kitara, laulu (1976–2002)  Mark Newman – laulu (1978)  Bruce Bruce – laulu (1980–1981)  Nicky Moore – laulu (1981–1986, 1986, 2000–2002)  Sam Blue – laulu (1986)  Mick White – laulu (1988–1990)  Peter Scallan – laulu (1990)  Rek Anthony – laulu (1990–1993)  |  Kitaristit Paul Samson – kitara, laulu (1976–2002)  John McCoy – basso, kitara (1976, 1979, 1986, 2002)  Bernie Tormé – kitara (1976)  Chris Aylmer – basso, kitara (1977–1978, 1980–1985, 1990–2002)  Dave Colwell – kitara (1985–1986)  |  Basistit John McCoy – basso, kitara (1976, 1979, 1986, 2002)  Chris Aylmer – basso, kitara (1977–1978, 1980–1985, 1990–2002)  Bill Pickard – basso (1977)  Stewart Cochrane – basso (1977)  Mervyn Goldsworthy – basso (1985–1986)  Kevin Riddles – basso (1986)  Dave Boyce – basso (1987–1990)  Ian Ellis – basso (2002)  |
| --- | --- |
 Rumpalit Roger Hunt – rummut (1976)  Clive Burr – rummut (1977–1978)  Paul Gunn – rummut (1977)  Thunderstick – rummut (1979–1980, 1990–1993, 2000–2002)  Mel Gaynor – rummut (1981)  Pete Jupp – rummut (1982–1985)  Edgar Patrik – rummut (1985)  Mark Brabbs – rummut (1986)  Chris Shirley – rummut (1986–1987)  Clive Bunker – rummut (1988)  Charlie McKenzie – rummut (1988–1990)  Tony Tuohy – rummut (1993–2000)  Brian Fleming – rummut (2002) :  Muut Toby Sadler – koskettimet (1988–1990)
Diskografia > Studioalbumit

Survivors (1979)
Head On (1980)
Shock Tactics (1981)
Before the Storm (1982)
Don't Get Mad, Get Even (1984)
Joint Forces (1986)
Head Tactics (1986)
And There It Is (1988)
Refugee (1990)
Samson (1993)
Test of Time (1999)
P.S.... (2006)
Diskografia > Livealbumit

Thank You and Goodnight (1985)
Live at Reading 1981 (1990)
Live at the Marquee (1994)
The BBC Sessions (1997)
Metal Crusade (1999)
Live in London 2000 (2001)
Live: The Blues Nights (2002)
Hangaslampi (Parkano)

| Hangaslampi |
| --- | --- |
Valtiot:  Suomi
Kunnat:  Parkano
Koordinaatit:  62°10′53″N, 22°57′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuivasjärven valuma-alue (35.56)
Mittaustietoja
 fiHangaslampi 
Hangaslampi  on kuivatettu järvi Pirkanmaalla Parkanossa Kuivasjärven kylässä, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hangaslampi, joka on osa Vääräjoen valuma-aluetta, on nykyään ojitettua metsäistä suota.
Maantietoa

Lampi on sijainnut loivassa painanteessa, joka on ollut lammen muotoinen. Lampi on ollut 650 metriä pitkä ja 400 metriä leveä. Se sijaitsi Hangasnevan itäreunalla ja sen laskuoja, jota kutsutaan nykyään Myllyluomaksi, lähtee sen kaakkoispäästä ja yhtyy Vääräjokeen hieman pohjoisempana. Lammen pohja on nykyään tiheästi ojitettua suota, joka kasvaa harvaa metsää. Myllyluoma laski aikaisemmin Matkuslampeen, mutta se on nykyään kuivatettu järvi.
Historiaa

Vanhoissa pitäjänkartoissa, joita tehtiin Suomessa 1840–1870-luvuilla, järvet on kuvailtu hyvin. Parkanon pitäjänkartassa lammelle oli merkitty nimeksi "Hongaslampi", ja se oli sijoitettu avosuon itälaidalle. Sen laskuoja laski Matkuslampeen, mutta Liesilampi ei tuolloin vielä laskenut tähän laskuojaan. Kartassa lammen ohi kulki kävelypolku ja lammen luoteiskulmaan oli raivattu heinäniitty. Myös Myllyluoman varsi oli raivattu niitylle. Järvi oli silloin autio.
Vuonna 1848 entinen talollinen Gabriel Johansson Kuivasen maatilalta haku lupaa kuivattaa "Hangaslammi". Lupa saatiin jo 31.07.1848. Ei ole tarkkaa tietoa, milloin lampi on kuivatettu, mutta se tehtiin luultavasti varsin pian. Vuoden 1959 painetussa peruskartassa lampea ei enää ollut, mutta siinä ei myöskään ollut vielä ojiakaan. Vuoden 1985 peruskartassa suo-ojia oli jo runsaasti.
Hangaslampi (Laukaa)

| Hangaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°32′53″N, 26°00′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuusveden–Kynsiveden alue (14.35)
Laskujoki:  Lillukkajoki Kutemaiseen 
Järvinumero:  14.356.1.004
Mittaustietoja
Pinnankorkeus:  123,4 m  
Pituus:  300 m  
Leveys:  210 m  
Rantaviiva:  0,821 km  
Pinta-ala:  3,846 ha  
Saaria:  ei saaria 
 fiHangaslampi 
Hangaslampi  on Keski-Suomessa Laukaassa Äijälän lähellä sijaitseva lampi.
Maantietoa

Lammen pinta-ala on 3,8 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Uuraisen valuma-alueeseen (14.356) se kuuluu. Lammen vedenpinnan korkeus on 123,4 metriä mpy.
Grissini

Paistamattomia grissineitä
Grissini eli leipätikku (ital. grissino, mon. grissini) on italialaisperäinen hiivalla kohotettu leivonnainen, jonka tyypillinen pituus on 20 cm ja paksuus noin 1 cm. Näitä rapeita ja vaaleita vehnäleipäpuikkoja syödään alkuruoaksi tarjotun keiton tai salaatin kanssa, tai niitä voidaan napostella esimerkiksi drinkkien ohella. Ne sopivat myös noutopöytään juustojen ja salaattien seuraksi. Grissinien taikinaan käytetään vehnäjauhoja, vettä, voita tai oliiviöljyä, hiivaa ja suolaa.
Grit Jurack

| Mitalit | Mitalit | Mitalit |  |
| --- | --- | --- | --- |
|  Jurack vuonna 2009. |  Jurack vuonna 2009. |  Jurack vuonna 2009. |  |
Maa:   Saksa
Naisten käsipallo
| MM-kilpailut  | MM-kilpailut  | MM-kilpailut  |  |
|  Pronssia | Saksa 1997 | käsipallo |  |
|  Pronssia | Ranska 2007 | käsipallo |  |
Grit Jurack (s. 22. lokakuuta 1977 Leipzig, DDR) on saksalainen käsipalloilija, joka edustaa seuratasolla tanskalaista Viborg HK:ia. Saksan maajoukkueessa Jurack on pelannut 297 ottelussa ja tehnyt niissä 1568 maalia.
Jurack on voittanut Saksan maajoukkueessa kahdesti MM-pronssia. Kesäolympialaisiin Jurack on osallistunut kahdesti: Atlantassa 1996 Saksa sijoittui kuudenneksi ja Pekingissä 2008 11:nneksi. Ranskan MM-kilpailuissa 2007 Jurack valittiin kisojen tähdistökentälliseen oikeaksi takarakentajaksi, ja hän oli turnauksen paras maalintekijä 60 maalillaan. Myös vuosien 2004 ja 2008 EM-kilpailuissa Jurack valittiin turnausten tähdistökentällisiin oikeaksi takarakentajaksi. EHF Champions Leaguen Jurack on voittanut Viborg HK:n paidassa vuosina 2006, 2009 ja 2010, ja EHF Cupin Ikast Bordingin paidassa kerran, vuonna 2002.
Jurack on valittu Saksassa vuoden parhaaksi naiskäsipalloilijaksi vuosina 1999, 2000, 2001, 2007 ja 2008.
Haptodus

| Haptodus |
| --- | --- |
 Haptodus garnettensis
 Hiilikausi - Permikausi Pennsylvania-kausi - Cisural  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Kladi::  Eupelycosauria
Kladi::  Sphenacodontia
Suku::  †Haptodus  Gaudry, 1886
Lajit
 †H. baylei Gaudry, 1886  †H. grandis Paton, 1974  †H. garnettensis Currie, 1977 
Katso myös
   Haptodus Commonsissa 
Infobox OKNimi-testi OK: 
Haptodus on sukupuuttoon kuollut Sphenacodontiaan kuuluva synapsidisuku. Se on läheistä sukua Sphenacodontidae-heimolle ja terapsideille. Sukuun luetaan lajit Haptodus garnettensis, Haptodus baylei ja Haptodus grandis.
Aikuisten yksilöiden pituus vaihteli lajien välillä noin puolimetriä pitkistä noin yhden ja puolen metrin pituisiin. Haptodus-suvun lajit söivät todennäköisimmin niveljalkaisia ja pieniä selkärankaisia. Ne ilmestyivät myöhäishiilikaudella ja hävisivät varhaispermikaudella.
Haptodukset olivat hyvin alkukantaisia Sphenacodontian jäseniä. Sphenacodontidae-heimon jäsenet kuten Dimetrodon ja Sphenacodon sekä terapsidit ovat polveutuneet niiden lähisukulaisista. Haptodus-suvun lajeilta puuttui Dimetrodon-suvulle tyypillinen lämmön säätelyyn käytetty purje selästään.
Fylogenia

Fröbisch, J., Schoch, R.R., Müller, J., Schindler, T., & Schweiss, D. 2011 (Muut paitsi Caseasauria tutkimuksen kladogrammista, Caseasauria tekstiosasta):
Grisetti

Gilbert Stuart Newton, Yorick ja grisette. Maalaus kuvaa kohtausta Laurence Sternen romaaniin A Sentimental Journey Through France and Italy.
Grisetti (ransk. grisette, harmaisiin pukeutunut < gris, harmaa) tarkoitti Ranskassa alun perin vähävaraisten käyttämää harmaata hamekangasta. Vuodesta 1650 lähtien sanalla tarkoitettiin etenkin Pariisissa sellaista köyhää tyttöä, joka arkityöt tehtyään liittyi nuoren tai rikkaan rakastajan seuraan. Grisetti muutti tavallisesti rakastajansa luo asumaan ja toimimaan tämän taloudenhoitajana. Nimitystä käytettiin 1800-luvun puolivälissä erityisesti pariisilaisten taiteilijoiden ja ylioppilaiden vähävaraisista, moraaliltaan epäilyttävistä ystävättäristä.
Hangaslampi (Uurainen)

| Hangaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°29′41″N, 25°31′06″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskuoja:  oja Kivilampeen 
Järvinumero:  14.347.1.011
Mittaustietoja
Pinnankorkeus:  184,5 m  
Pituus:  340 m  
Leveys:  150 m  
Rantaviiva:  0,721 km  
Pinta-ala:  2,609 ha  
Tilavuus:  0,0001023 km³ 
Keskisyvyys:  3,92 m  
Suurin syvyys:  9,2 m  
Saaria:  ei saaria 
 fiHangaslampi 
Hangaslampi  on Keski-Suomessa Uuraisissa Hiirolan lähellä sijaitseva lampi.
Maantietoa

Lammen pinta-ala on 2,6 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 102 300 kuutiometriä. Sen keskisyvyys on 3,9 metriä ja suurin syvyys on 9,2 metriä. Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Saarijoen valuma-alueeseen (14.347) se kuuluu. Lammen vedenpinnan korkeus on 184,5 metriä mpy.
Heiner

Heiner voi tarkoittaa muun muassa seuraavia:
Heiner Brand, saksalainen käsipalloilija ja käsipallovalmentaja
Heiner Müller, saksalainen näytelmäkirjailija, runoilija, prosaisti, esseisti ja teatteriohjaaja
Heiner Will, saksalainen yleisurheilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Heiner”, voi hakea sivunnimihaulla, laajalla sivunnimihaulla tai tekstihaulla.
Ruotsin vaalijärjestelmä

Vuoden 2010 vaalien äänestyslippuja. Samanaikaisesti järjestetään kolme eri vaalia (valtiopäivä-, maakäräjä- ja kunnallisvaalit), joista jokaisessa on erivärinen äänestyslippu.
Puolueiden valkoisia äänestyslippuja vuoden 2009 europarlamenttivaaleissa.
Ruotsin vaalijärjestelmä on suhteellinen kuten Suomessa, mutta eroaa toteutukseltaan merkittävästi.